जुबिलेंट लाइफ साइंस लिमिटेड ने पिछले साल सर्वाधिक 61 करोड़ रुपये देकर टॉप टेन आयकरदाताओं में पहला स्थान हासिल किया था लेकिन इसबार प्रथामा बैंक ने 34 करोड़ रुपये चुकाकर ही पहला स्थान हासिल कर लिया है। उसके बाद दूसरे नंबर पर जेपी नगर की जुबिलेंट लाइफ साइंस लिमिटेड ने 21 करोड़ का भुगतान किया। तीसरे नंबर पर जुबिलेंट इंडस्ट्रीज लिमिटेड ने 9.1 करोड़ रुपये का टैक्स दिया है। वहीं रामपुर की कंपनी स्वाति मेंथॉल एंड एलाइड प्रोडक्टस प्राइवेट लिमिटेड ने आयकर विभाग को 5.60 करोड़ का भुगतान कर चौथा स्थान प्राप्त किया है। पांचवें स्थान पर रही रामपुर की ही दूसरी कंपनी मेंथा एंड एलाइड प्रोडक्ट्स प्राइवेट लिमिटेड ने 2.5930 करोड़ रुपये की अदायगी की जबकि मुरादाबाद की निर्यात फर्म वजीर चंद एंड कंपनी प्राइवेट लिमिटेड छठवें नंबर पर रहते हुए 1.15 करोड़ का भुगतान किया।